wickkiey/tamil-wikipedia-chunked huggingface dataset:
# அரசினர் மகளிர் கலைக்கல்லூரி, சேலம்

## வழங்கும் படிப்புகள்

### இளநிலைப் படிப்புகள்

- இளங்கலை தமிழ்
- இளங்கலை வேதியியல்
- இளங்கலை வணிகவியல்
- இளங்கலை மின்னணுவியல்
- இளங்கலை கணிதம்
- இளங்கலை கணினி அறிவியல்
- இளங்கலை ஆங்கிலம்
# அரசினர் மகளிர் கலைக்கல்லூரி, சேலம்

## இதனையும் காண்க

- சேலம் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# சிலின் மாகாணம்

**சிலின்** அல்லது **ஜிலின்** (; postal: Kirin), மக்கள் சீனக் குடியரசில் உள்ள ஒரு மாகாணம் ஆகும். இது சீனாவின் வடகிழக்குப் பகுதியில் அமைந்துள்ளது. இதன் எல்லைகளாகக் கிழக்கே வட கொரியாவும் உருசியாவும், வடக்கே கெய்லோங்சியாங் மாகாணமும், தெற்கே லியாவோனிங் மாகாணமும் மேற்கே உள் மங்கோலியாவும் உள்ளன.
# சிலின் மாகாணம்

## வரலாறு

ஆதி காலத்தில் இப்பிரதேசம் சியான்பேய், கொரிய, மோகி மற்றூம் வுயு ஆகிய பல்வகைப்பட்ட மக்கள் வாழ்ந்த இடமாகும்.
# சிலின் மாகாணம்

## புவியியல்

சிலின் மாகாணம் வடகிழக்கு சீனாவின் மத்திய பகுதியில் உள்ளது. இம்மாகாணத்தில் 136 வகையான இயற்கைக் கனிமப் படிவுகள் காணப்படுகின்றன. இங்கு பெருமளவிலான சீன மருத்துவத் தாவரங்களும் மூலிகைகளும் உள்ளன. இங்கு எண்ணெய், எரிவாயு, இரும்புத்தாது மற்றும் கனிமங்கள் அதிகளவில் கிடைக்கின்றன. இதன் நிலப்பரப்பு தென்மேற்குப் பிரதேசம் உயர்ந்ததாகவும் வடமேற்கு நோக்கித் தாழ்ந்து செல்வதாகவும் உள்ளது.
# சிலின் மாகாணம்

## நிர்வாகப் பிரிவுகள்

இம்மாகாணம் 9 மேல்நிலை நிர்வாகப் பிரிவுகளாகப் பிரிக்கப்பட்டுள்ளன. இவை 60 கவுண்டி அலகுகளாகப் பிரிக்கப்பட்டு மேலும் 1006 நகர நிலை அலகுகளாகப் பிரிக்கப்பட்டுள்ளன.
# சிலின் மாகாணம்

## அரசியல்

சீனாவின் ஏனைய பகுதிகளைப்போலவே இங்கும் இரு கட்சி அரசமைப்பைக் கொண்டுள்ளது. மாகாணத்தின் அதி உயர் அரச அதிகாரியாக மாகாண ஆளுநர் விளங்குகின்றார்.
# சிலின் மாகாணம்

## பொருளாதாரம்

2011இல், சிலின் மாகாணத்தின் மொத்த உள்நாட்டு உற்பத்தி 1053.1 பில்லியன் யுவான் ($167.1 பில்லியன் அமெரிக்க டொலர்) ஆகக் காணப்பட்டது. தனி நபர் வருமானம் 2009இல் 26,289 ரென்மின்பி ஆகக் காணப்பட்டது.  
நெல், மக்காச்சோளம், சோளம் என்பன இதன் பிரதான விவசாய உற்பத்திப் பொருட்களாகும்.
# சிலின் மாகாணம்

## மக்கட் பரம்பல்

இம்மாகாணத்தில் பெரும்பான்மையாக ஆன் சீனர்கள் வசிக்கின்றனர். மேலும் கொரியர்கள் (1.15 மில்லியன் மக்கள்), மஞ்சு இனக்குழு (1 மில்லியன் மக்கள்), மொங்கோல் இனக்குழு (1.7 இலட்சம் மக்கள்), ஊய் இனக்குழு (1.2 இலட்சம் மக்கள்) மற்றும் சிபே இன மக்கள் சிறுபான்மையினராக உள்ளனர்.  
| இனம் | மக்கட்டொகை | சதவீதம் |  |
| --- | --- | --- | --- |
| ஆன் சீனர் | 24,348,815 | 90.85% |  |
| கொரியர்கள் | 1,145,688 | 4.27% |  |
| மஞ்சு இனக்குழு | 993,112 | 3.71% |  |
| மொங்கோலியர் | 172,026 | 0.64% |  |
| ஊய் இனக்குழு | 125,620 | 0.47% | } |
இங்கு மக்கள் விடுதலை இராணுவ சேவையிலுள்ளோர் உள்ளடக்கப்படவில்லை.  
மூலம்: Department of Population, Social, Science and Technology Statistics of the National Bureau of Statistics of China and Department of Economic Development of the State Ethnic Affairs Commission of China, eds. *Tabulation on Nationalities of 2000 Population Census of China*. 2 vols. Beijing: Nationalities Publishing House (民族出版社), 2003.
# சிலின் மாகாணம்

## சுற்றுலா

கோகுர்யோ இராச்சியத்தின் தலைநகரங்களும் கல்லறைகளும் என அழைக்கப்படும் பிரதேசம் உலக பாரம்பரியக் களங்களுள் ஒன்றாக உள்ளது. பேக்து மலை, சொர்க்க வாவி என்பன புகழ்பெற்ற சுற்றுலா மையங்கள் ஆகும்.
# மங்கோலியப் பண்பாடு

, கௌட் திசெங்கர் பிராந்தியம்]]
**மங்கோலியக் கலாச்சாரம்** *(Culture of Mongolia)* மங்கோல் நாடோடிகளின் வாழ்க்கை முறையினை பெரிதும் அடிப்படையாகக் கொண்டுள்ளது. இதைத் தவிர திபெத்து, திபெத்திய பௌத்தம் மற்றும் சீனா ஆகிய நாடுகளின் கலாச்சாரத் தாக்கமும் மங்கோலியர்களின் கலாச்சரத்தினைப் பாதிக்கின்றன. 20 ஆம் நூற்றாண்டில் உருசியா மற்றும் ஐரோப்பா நாடுகளின் வாழ்க்கை முறைகளும் மங்கோலியரிடம் வலுவான மாற்றங்களை உண்டாக்கின.
# மங்கோலியப் பண்பாடு

## பாரம்பரிய மதிப்பீடுகள்

மிகப்பழைமையான மங்கோலிய இலக்கியப் படைப்புகளில் தொடங்கி மென்மையான நவீன பாப் இசை வரை பெற்றோர்கள் மீதான காதல் மற்றும், ஓடியாடி வளர்ந்த இடத்தின் மீதான வீட்டேக்கம் போன்ற குறிப்பிடப்பட்ட சில தலைப்புகள் பெரிதும் மிகுந்துள்ளன. இவர்களின் தினசரி வாழ்க்கை மற்றும் கலைகளில் குதிரைகள் முக்கியப் பங்கு வகிக்கின்றன. மங்கோலிய இலக்கியங்களில் பண்டைக் காலந்தொட்டு பல காவியக் கதாநாயகர்கள் இடம்பிடித்துள்ளனர். மரபுரீதியாகவே விருந்தோம்பல் இவர்கள் வாழ்வில் முக்கியமானதாக கருதப்பட்டு வந்துள்ளது. கதாநாயகன் என்ற சொல்லுக்குரிய மங்கோலியப் பெயரான பத்தூர் என்ற சொல் தனிநபர்களின் பெயர்களிலும் அடிக்கடி இடம்பெறுகிறது. உலான் பத்தூர் என்ற மங்கோலியாவின் தலைநகர் பெயரிலும் இடம் பெற்றிருப்பது கவனிக்கத்தக்கது ஆகும். மங்கோலிய மொழி பேசும் நாடோடிகளால் இச்சொல் மங்கோலிய மொழி பேசாதவர்கள் மத்தியில் இடைக்காலத்தில் அறிமுகப்படுத்தப்பட்டது. தற்போது பல்கேரிய மொழி, உருசிய மொழி, போலிய மொழி, அங்கேரிய மொழி, பாரசீக மொழி, வட இந்தியா மற்றும் சியார்சிய மொழிகளில். இச்சொல் பலவடிவங்களில் காணப்படுகிறது. படைப்பாற்றல் மற்றும் பேரார்வத்தை விவரிக்கும் தெமுல் போன்ற சில பாரம்பரிய சொற்கள் இதே பொருளோடும் சொல்லாகவும் பல மங்கோலிய சொற்களில் பயன்படுத்தப்படுகின்றன. மங்கோலியர்களின் கண்ணோட்டத்திலேயே இதைச் சொல்வதென்றால், பந்தயத்தில் ஓடுகின்ற குதிரையின் கண்களில் அது சேரவேண்டிய இடம்தான் தெரியுமே தவிர மேலே இருப்பவரின் எண்ணங்கள் ஏதும் தெரியாது என்பதாகும்.  
கள் மங்கோலியப் புறநகர்.]]
# மங்கோலியப் பண்பாடு

## யூர்ட்

யூர்ட் என்பது கம்பளியிலிருந்து தயாரிக்கப்படும் ஒருவகைத் துணியாலான, இடத்துக்கிடம் காவிச் செல்லத்தக்க ஒரு வகை சிறு கூடாரம் அல்லது உறையுள் (வீடு) ஆகும். மங்கோலிய மொழியில் கெர் என்ற சொல்லால் இது குறிக்கப்படுகிறது. கெர் என்ற சொல் மங்கோலியாவின் தேசிய அடையாளமாகும். அனைத்து மக்களின் தலைவரான செங்கிசுகான் கெர் எனப்படும் இத்தகைய கூடாரங்களில் தான் வசித்தார் என்பது மங்கோலியர்களின் வரலாற்று இரகசியாமக தெரிவிக்கப்படுகிறது. இன்றும் மங்கோலிய மக்கள் தொகையில் பெரும்பாலோர் உலான் பத்தூர் நகரிலும் கூட இத்தகைய கெர் கூடாரங்களில்தான் வசிக்கிறார்கள். கெர் என்ற சொல்லுக்கு வீடு என்ற பொருளும் உண்டு. மற்ற சொற்கள் இவ்வேர்ச் சொல்லில் இருந்து உருவாகின்றன. உதாரணமாக, கெர் இலிருந்து கெர்லெக் உருவானது. கெர்லெக் என்றால் திருமணம் செய்து கொள்ள என்று பொருளாம்.அதாவது வீடு என்ற வேர்ச்சொல்லில் இருந்து வீட்டுக்காரி என்ற சொல் தோன்றியது போல இருக்கலாம்.
# மங்கோலியப் பண்பாடு

## மதம்

மாயவித்தை வாதம், ஆன்மவாதம், இனமரபுச்சின்ன முறைமை பல கடவுட் கொள்கை ஒரு கடவுட் கொள்கை ஆகிய கூறுகள் அனைத்தையும் உள்ளடக்கிய தெங்கிரிசம் எனப்படும் படைப்புக் கொள்கை மங்கோலியர்களை ஆதிக்கம் செய்த மதநம்பிக்கையாகும். இன்றும் கூட மங்கோலியர்களின் மத நம்பிக்கையில் இக்கருத்து வேரூன்றியுள்ளது. கான் பேரரசர்களின் காலத்தில் மங்கோலியர்களின் சுதந்திரமான வழிபாடு அவர்களைத் தனித்துவப்படுத்தியது. 17 ஆம் நூற்றாண்டில் திபெத்திய பௌத்தம் மங்கோலியாவில் ஆதிக்கம் செலுத்தியது. சில பகுதிகளில் மட்டும் மதகுரு நம்பிக்கை நிலவியது.  
திபெத்திய பௌத்தம் பல தெய்வங்கள் இடம்பெற்றுள்ள ஒரு சம்பிரதாய மதமாக இருந்தது. இதனால் ஓவியம் மற்றும் சிற்பங்கள் உள்ள படங்கள் உட்பட்ட மதப் பொருட்களை உருவாக்கும் ஊக்கம் உண்டானது.  
1930 களில் ஸ்டாலினின் சீர்திருத்தக் கருத்துகளுக்குப் பிறகு பௌத்தம் மற்றும் மதகுரு நம்பிக்கைகள் மங்கோலிய மக்கள் குடியரசில் செல்வாக்கிழந்தன. உட்புற மங்கோலியாவில் பாரம்பரிய மதக்கொள்கைகள் பாதிக்கப்பட்டு கலாச்சார புரட்சி ஏற்படத் தொடங்கியது. 1990 கள் வரை பல்வேறு கிறித்துவ அமைப்புகள் மங்கோலியாவில் காலூன்ற முயற்சித்தன. மங்கோலியர்களில் 4 சதவீதம் மக்கள் இசுலாம் சமயத்தவர்களாக உள்ளனர்.
# மங்கோலியப் பண்பாடு

## மூட நம்பிக்கைகள்

மங்கோலியர்கள் பாரம்பரியமாகவே துர்பாக்கியத்திற்கு பயந்தார்கள், நற்குணங்கள் மற்றும் தீய குணங்கள் ஆகியவற்றை நம்பினார்கள். துர்பாக்கியத்தின் எதிர்மறை விளைவுகள் குறித்து பலரிடம் கூடிக்கூடி விவாதித்தார்கள். இவ்விடர்பாடுகள் தீங்கிழைக்கும் மதக்குருக்களால் அனுப்பப்பட்டவை என்றும் கருதினார்கள்.  
மிகவும் அருகிவரும் குடும்ப உறுப்பினர்களாக குழந்தைகள் இருந்தனர். சிலசமயங்களில் அவர்கள் பெயரில்லா குழந்தைகளாகவும் அல்லது ஆண்குழந்தைகளை பெண்குழந்தைகள் போல் உடையணிவிக்கப்பட்டும் காண்ப்பட்டனர். புல்வெளி மக்களுக்கு வாழ்க்கையில் ஒரே ஒரு பெயர் என்பதால் அப்பெயரைத் தேர்ந்தெடுப்பதில் பல அடையாள முறைகள் கடைபிடிக்கப்பட்டன. பெயரானது குழந்தையின் நடத்தை, தலைவிதி , ஊழ் போன்றவற்றை அடிப்படையாகக் கொண்டிருந்தன. இரவில் வெளியே செல்லும் இளம் குழந்தைகள் நெற்றிகளில் கரி அல்லது புகைக்கரியால் படம் வரைந்து இது குழந்தை அல்ல கருப்பு முடியுடன் கூடிய முயல் என்று தீய சக்திகளை ஏமாற்றி குழந்தைகளக் காப்பாற்ற திட்டமிட்டனர்."  
பயணத்தின் நடுவில் கற்குவியலை காண நேரிட்டால் அது அபசகுணம் என்று கருதி ஒருதெய்வதின் உருவத்தைச் சூழ்ந்து கொள்ளும் பழக்கம் அவர்களிடம் இருந்தது. அதே கற்குவியல் மலை உச்சியில் தென்பட்டால் நல்ல காலநிலை , துர்பாக்கியத்திற்கான பரிகாரம் எனவும் நம்பினர்.  
ஒரு குழந்தைக்கு 3 முதல் 5 வயதுக்குள் முதலாவதாக முடிவெட்டுவதை மிகப்பெரிய விழாவாக கொண்டாடினார்கள். பிறந்தநாள் கொண்டாட்டங்கள் அந்நாளில் கொண்டாடப்படவில்லை. ஆனால் தற்காலத்தில் விமரிசையாகக் கொண்டாடுகிறார்கள். திருமணத்தின் போது ஒரு புதிய கூடாரம் வழங்குவது வழக்கமாக இருந்தது. இறந்த உறவினர்களை திறந்த வெளியில் விலங்குகளும் பறவைகளும் உண்ண வைப்பது இவர்கள் வழக்கமாக இருந்தது. தற்காலத்தில் பிணங்கள் புதைக்கப்படுகின்றன.
# திருவனந்தபுரம் தொடருந்து கோட்டம்

**திருவனந்தபுரம் இரயில்வே கோட்டம்** என்பது இந்தியாவின் தென்னக இரயில்வேயின் கீழுள்ள ஆறு கோட்டங்களில் ஒன்றாகும். இதனுடைய தலைமையகம் திருவனந்தபுரத்தில் அமைந்துள்ளது.
# திருவனந்தபுரம் தொடருந்து கோட்டம்

## வரலாறு

திருவனந்தபுரம் இரயில்வே கோட்டமானது, ஒலவக்காடு கோட்டத்திலிருந்து ஷொறணூர், கொச்சின் துறைமுகம் பிரிவு மற்றும் மதுரை கோட்டத்திலிருந்து எர்ணாகுளம்-திருவனந்தபுரம்-கன்னியாகுமரி பிரிவு ஆகியவை பிரிக்கப்பட்டு 1979-ம் ஆண்டு அக்டோபர் 2-ம் நாள் உருவாக்கப்பட்டது.
இக்கோட்டத்தின் காயங்குளம்-கொல்லம் வழித்தடமானது 1996-ம் ஆண்டு இருவழித்தடமாக்கப்பட்டது. இக்கோட்டத்தின் கொல்லம்-திருவனந்தபுரம் வழித்தடம் 2000-ம் ஆண்டு இருவழித்தடமாக்கப்பட்டது. இக்கோட்டத்தின் எர்ணாகுளம்-திருவனந்தபுரம் வழித்தடமானது 2006-ம் ஆண்டு மின்மயமாக்கப்பட்டது.
# திருவனந்தபுரம் தொடருந்து கோட்டம்

## தொடருந்து நிலையங்களின் போக்குவரத்து மற்றும் பயணிகள் வருவாய் விவரங்கள்

| பயணச்சீட்டு வருவாய்
(2018–19) |  |  |  |  |  |  |
| --- | --- | --- | --- | --- | --- | --- |
| 1 | திருவனந்தபுரம் | திருவனந்தபுரம் | கேரளம் | 1,42,92,407 | ₹1,93,14,10,719 |  |
| 2 | எர்ணாகுளம் சந்திப்பு | எர்ணாகுளம் | கேரளம் | 93,39,152 | ₹1,53,68,38,174 |  |
| 3 | திருச்சூர் சந்திப்பு | திருச்சூர் | கேரளம் | 67,81,646 | ₹1,08,50,11,153 |  |
| 4 | எர்ணாகுளம் நகரம் | எர்ணாகுளம் | கேரளம் | 43,47,498 | ₹66,70,06,491 |  |
| 5 | கொல்லம் சந்திப்பு | கொல்லம் | கேரளம் | 84,99,151 | ₹67,45,38,284 |  |
| 6 | ஆலுவா | எர்ணாகுளம் | கேரளம் | 42,20,114 | ₹63,55,44,911 |  |
| 7 | கோட்டயம் | கோட்டயம் | கேரளம் | 44,96,3200 | ₹57,22,27,243 |  |
| 8 | நாகர்கோவில் சந்திப்பு | கன்னியாகுமரி | தமிழ்நாடு | 26,92,661 | ₹50,68,49,949 |  |
| 9 | வர்க்கலா | திருவனந்தபுரம் | கேரளம் | 25,58,898 | ₹46,51,06,837 |  |
| 10 | கன்னியாகுமரி | கன்னியாகுமரி | தமிழ்நாடு | 31,24,766 | ₹35,49,84,400 | } |
# திருவனந்தபுரம் தொடருந்து கோட்டம்

## திட்டங்கள் மற்றும் மேம்பாடு

### இரட்டைப் பாதை

- 26 ஜீலை 2025 அன்று பாரதப் பிரதமர் நரேந்திர மோதி, சென்னை-கன்னியாகுமரி வழித்தடத்தின் எஞ்சிய ஆரல்வாய்மொழி - நாகர்கோவில் சந்திப்பு (12.87 கிலோ மீட்டர்), திருநெல்வேலி-மேலப்பாளையம் (3.6 கிலோ மீட்டர்) பிரிவுகளின் இரட்டை ரயில் பாதைத் திட்டம், ₹650 கோடி மதிப்பினில் திருவனந்தபுரம்-கன்னியாகுமரி தொடருந்து பிரிவின் ஒரு பகுதியாக இருக்கும் 21 கிலோ மீட்டர் தூர நாகர்கோவில் டவுன்-கன்னியாகுமரி பிரிவின் இரட்டைப்பாதையை நாட்டிற்கு அர்பணித்தார்.  
சென்னை - குமரி, தமிழ்நாட்டுக்கும் கேரளாவிற்கும் இடையிலான போக்குவரத்து இணைப்புகளை வலுப்படுத்தும். கூடுதலாக, பயண நேரத்தைக் குறைக்கும். மேலும் பயணிகள் போக்குவரத்து, சரக்கு போக்குவரத்து ஆகியவற்றில் திறனை மேம்படுத்துவதன் மூலம் பிராந்தியப் பொருளாதாரத்தையும் வலுப்படுத்தும்.
# திருவனந்தபுரம் தொடருந்து கோட்டம்

## திட்டங்கள் மற்றும் மேம்பாடு

### அமிர்த பாரத் நிலைய மேம்பாடு திட்டங்கள்

அமிர்த பாரத் நிலைய திட்டத்தின் கீழ் நாடு முழுவதும் தேர்ந்தெடுக்கப்பட்ட 1275 நிலையங்களுள் திருவனந்தபுரம் கோட்டத்தில் பின்வரும் தமிழ்நாட்டு நிலையங்கள் தேர்ந்தெடுக்கப்பட்டன.
-
-
-
# திருவனந்தபுரம் தொடருந்து கோட்டம்

## மேலும் பார்க்க

மதுரை தொடருந்து கோட்டம்
# பகவல்பூர் இல்லம்

**பகவல்பூர் இல்லம்** *(Bahawalpur House)* என்பது தில்லியின் பகவல்பூர் நவாபின் முன்னாள் குடியிருப்பு வீடு ஆகும். அவ்வீடு 1, சிக்கந்திரா சாலை மற்றும் பகவன்தாசு வீதியில் அமைந்துள்ளது.  
சுதந்திரம் அடைந்த பிறகு 1969 ஆம் ஆண்டு முதல் 1974 ஆம் ஆண்டுவரை இவ்வரண்மனை தற்காலிகமாக அமெரிக்க நூலமாகப் பயன்படுத்தப்பட்டது. அதன்பின்னர் தேசிய நாடகப்பள்ளி அதனுடைய தலைமையகத்தை இங்கு மாற்றியது. தேசிய கதகளி நடனக் கழ்கத்திற்கும் இங்கு இடம் ஒதுக்கப்பட்டுள்ளது.  
2011 ஆம் ஆண்டில் தில்லி மெட்ரோ அமைக்கப்பட்ட பொழுது இந்த வீட்டுக்கு அச்சுறுத்தல் ஏற்பட்டது. பல்வேறு போராட்டங்களின் காரணமாக இந்த அழகிய அரண்மனை காப்பாற்றப்பட்டது.
# சப்பானியத் தோட்டம்

, 1339ல் தொடங்கப்பட்டது.]]  
**சப்பானியத் தோட்டம்** (日本庭園 *nihon teien*) சிற்றுருவ இலக்கியலானதும் (idealized) உயரளவு பண்பியத்தன்மை (abstract) கொண்டதும் உண்மைத்தன்மை சாராததுமான நிலத்தோற்றத்தை உருவாக்கும் ஒரு சப்பானிய மரபுவழித் தோட்டம் ஆகும். பேரரசர்களினதும், பிரபுக்களினதும் தோட்டங்கள் பொழுதுபோக்குக்காகவும், அழகியல் இன்பத்துக்காகவும் வடிவமைக்கப்பட்ட அதேவேளை, புத்த கோயில்களின் தோட்டங்கள் நல்ல சிந்தனைகள், தியானம் போன்றவற்றுக்காக வடிவமைக்கப்பட்டன.  
தியானத்துக்கானவையும் நீருக்குப் பதிலாக வெள்ளை மணல் பயன்படுத்தப்படுவதுமான கரேசன்சுயி, சப்பானியப் பாறைத் தோட்டம், சென் தோட்டம் போன்றவையும்; சப்பானிய தேநீர் விழா நடத்தப்படுவதற்கான எளிமையானதும், கரடுமுரடானதுமான *ரோசி*; வருபவர்கள் சுற்றி நடந்து பார்ப்பதற்குரிய கையூ-சிக்கி-தையென், உலா வீதி அல்லது உலாவு தோட்டம் ஆகியனவும்; சுபோ-நிவா, சிறிய முற்றத் தோட்டம் என்பனவும் சப்பானியத் தோட்டப் பாணியுள் அடங்குகின்றன.  
சப்பானியத் தோட்டங்கள் சீனத் தோட்டங்களின் செல்வாக்கின் கீழேயே உருவாகி வளர்ந்தன. ஆனாலும், சப்பானியத் தோட்ட வடிவமைப்பாளர்கள் படிப்படியாக, சப்பானியக் கட்டிடப்பொருட்களினதும் பண்பாட்டினதும் அடிப்படையில் தமது சொந்த அழகியலை உருவாக்கத் தொடங்கினர். ஏடோ காலத்தில் சப்பானியத் தோட்டங்கள் தமது சொந்தத் தனித்துவம் வாய்ந்த தோற்றத்தைக் கொண்டிருந்தன. 19ம் நூற்றாண்டின் இறுதியில் இருந்து, சப்பானியத் தோட்டங்கள் மேனாட்டுப் பின்னனணிகளுக்கு ஏற்ப தகவமையத் தொடங்கின.
# சப்பானியத் தோட்டம்

## வரலாறு

### தோற்றம்

அசுக்கா காலத்தில் சப்பானிய வணிகர்கள், சீனாவில் உருவாக்கப்படும் தோட்டங்களைக் கண்டு அவற்றின்பால் ஈர்க்கப்பட்டபோது இவ்வகைத் தனித்துவம் வாய்ந்த தோட்டங்களுக்கான எண்ணக்கரு உருவாகியது. சின்னப் பண்பாட்டின் பல்வேறு அம்சங்கள் வணிகர்களூடாக சப்பானுக்கு இறக்குமதி செய்யப்படுவது அக்காலத்தில் அடிக்கடி நிகழும் ஒன்றுதான். இன்று, சப்பானின் பல பகுதிகளிலும், மேல் நாடுகளிலும், சப்பானியத் தோட்டக் கலை இன்னும் முழுத் தீவிர வெளிப்பாட்டுடன் பேணப்படுவதுடன், தமது சொந்த சப்பானியத் தோட்டங்களை உருவாக்க விருப்பம் கொண்ட கலைஞர்களுக்குத் தொடர்ந்து அகத்தூண்டல்களை அளித்துவருகின்றது.  
, 7ம் நூற்றாண்டில் தொடங்கப்பட்ட ஒரு சின்டோ கோயில். வெள்ளைக் கற்களால் சூழப்பட்டது.]]  
சப்பானியத் தோட்டங்கள், சப்பானின் நடுப்பகுதியில் உள்ள பெரிய தீவான ஒன்சுவில் (Honshu) முதலில் தோற்றம் பெற்றன. இத்தோட்டங்களின் பௌதீகத் தோற்றம், கரடுமுரடான எரிமலை உச்சிகள், அருவிகளுடனும் தொடர் அருவிகளுடனும் கூடிய ஒடுக்கமான பள்ளத்தாக்குகளும் மலை ஓடைகளும், ஏரிகள், சிறு கற்களுடன் கூடிய கடற்கரைகள் என்பவற்றுடனான ஒன்சுவின் தனித்துவமான இயல்புகளைக் கொண்ட நிலத்தோற்றத்தின் செல்வாக்கைக் கொண்டிருந்தன. அத்தீவில் காணப்பட்ட பல்வேறு வகையான பூக்கள், பலவகை மரங்கள் குறிப்பாக பசுமை மாறா மரங்கள் என்பவற்றுடன், சூடானதும் ஈரலிப்பானதுமான கோடை, பனி பெய்யும் மாரி ஆகியவற்றை உள்ளடக்கிய சப்பானின் நான்கு பருவ காலங்கள் என்பவற்றின் செல்வாக்கும் சப்பானியத் தோட்டங்களில் காணப்பட்டது.  
சப்பானியத் தோட்டங்களின் மூலம், எட்டு இலட்சியத் தீவுகளினதும், கடவுளரின் ஏரியான சின்சி என்பதன் உருவாக்கத்தின் கதையைக் கொண்ட சப்பானிய மதமான சின்டோவில் உள்ளது. காமி, கடவுள்கள், ஆவிகளுக்கான வரலாற்றுக்கு முந்திய சின்டோக் கோயில்கள் தீவு முழுவதிலும் காணப்பட்ட கடற்கரைகளிலும், காடுகளிலும் அமைந்திருந்தன. சில வேளைகளில் அவை வழமைக்கு மாறான பாறைகள் அல்லது வைக்கோல் கயிற்றினால் குறிக்கப்பட்ட மரங்களின் வடிவில் இருந்ததுடன், அவற்றைச் சுற்றிலும் தூய்மையின் சின்னமான வெள்ளைக் கற்கள் இருந்தன. வெள்ளைக் கல் முற்றம் சின்டோ கோயில்கள், அரச மாளிகைகள், புத்த கோயில்கள், சென் தோட்டங்கள் என்பவற்றின் ஒரு தனித்துவமான அம்சம் ஆகியது.  
சீனாவில் இருந்து ஏறத்தாழ கிபி 552 அளவில் இறக்குமதி செய்யப்பட்ட சீன மெய்யியலான தாவோயிசம், அமிடா பௌத்தம் ஆகியவற்றின் செல்வாக்குகளும் சப்பானியத் தோட்டங்களில் காணப்பட்டன. தாவோயிசப் பழங்கதைகள், மலைகள் நிறைந்த ஐந்து தீவுகளில் இயற்கையோடு இயைந்து வாழ்ந்த தேவர்களைப் பற்றிப் பேசுகின்றன. இத்தேவர்கள் ஒவ்வொருவரும் மலைகளிலுள்ள தமது வீடுகளில் இருந்து கொக்கின் முதுகில் பயணம் செய்தனர். தீவுகளும்கூட ஒரு மிகப்பெரிய கடலாமையின் முதுகில் அமைந்திருந்தன. சீனப் பழங்கதைகளின் ஐந்து தீவுகள், சப்பானில் ஓரை-சென் அல்லது ஓரை மலை எனப்படும் ஒரு தீவு ஆகியது. பழங்கதைகளில் சொல்லப்பட்டதும், இலட்சிய உலகின் சின்னமுமாகிய இந்த மலையின் மாதிரிகளும் ஆமை, கொக்கு ஆகியவற்றைக் குறிக்கும் பாறைகளும் சப்பானியத் தோட்டங்களில் பொதுவான அம்சங்கள் ஆகும்.
# கேளடி

**கேளடி** அல்லது **கெளதி** (Keladi), இந்தியாவின் கர்நாடக மாநிலத்தின், சிமோகா மாவட்டத்தில், சாகர் வட்டத்தில், மேற்கு தொடர்ச்சி மலையடிவாரத்தில் உள்ள சிற்றூராகும். சிமோகா மாவட்டத்தின் சாகர் நகரத்திலிருந்து எட்டு கிலோ மீட்டர் தொலைவில் அமைந்துள்ளது. விசயநகரப் பேரரசு காலத்தில் கெளதி நாயக்கர்கள் முதலில் கேளடியை தலைமையிடமாகக் கொண்டு ஆண்டனர். இவ்வூரில் கெளதி நாயக்கர்கள் இராமேசுவரர் சிவன் கோயிலைக் கட்டினர்.
# கேளடி

## இதனையும் காண்க

- கெளதி நாயக்கர்கள்
# தமிழ்நாடு அரசின் கல்வி நிலையங்கள்

தமிழ்நாடு அரசுக்கு சொந்தமான பல்கலைக்கழகங்கள், கல்லூரிகள் உள்ளிட்ட அனைத்து கல்வி நிலையங்களும் கீழே பட்டியலிடப்பட்டுள்ளன.
# தமிழ்நாடு அரசின் கல்வி நிலையங்கள்

## பல்கலைக்கழகங்கள்

| -
! எண் | பெயர் !! அமைவிடம் !! மாவட்டம் !! சிறப்பு !! தொடக்கம் | இணையம் |  |  |  |  |
| --- | --- | --- | --- | --- | --- | --- |
| 1 | அழகப்பா பல்கலைக்கழகம் | காரைக்குடி | சிவகங்கை | மானுடவியல், அறிவியல்கள் | 1985 |  |
| 2 | அண்ணா பல்கலைக்கழகம் | சென்னை | சென்னை | பொறியியல் | 1978 |  |
| 3 | அண்ணாமலைப் பல்கலைக்கழகம் | சிதம்பரம் | கடலூர் | மானுடவியல், அறிவியல்கள், பொறியியல், வேளாண்மை | 1929 |  |
| 4 | பாரதியார் பல்கலைக்கழகம் | கோயம்புத்தூர் | கோயம்புத்தூர் | மானுடவியல், அறிவியல்கள் | 1982 |  |
| 5 | பாரதிதாசன் பல்கலைக்கழகம் | திருச்சிராப்பள்ளி | திருச்சிராப்பள்ளி | மானுடவியல், அறிவியல்கள் | 1982 |  |
| 6 | மதுரை காமராசர் பல்கலைக்கழகம் | மதுரை | மதுரை | மானுடவியல், அறிவியல்கள் | 1965 |  |
| 7 | மனோன்மணியம் சுந்தரனார் பல்கலைக்கழகம் | திருநெல்வேலி | திருநெல்வேலி | மானுடவியல், அறிவியல்கள் | 1992 |  |
| 8 | அன்னை தெரசா மகளிர் பல்கலைக்கழகம் | கொடைக்கானல் | திண்டுக்கல் | மானுடவியல், அறிவியல்கள் | 1984 |  |
| 9 | தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் | சென்னை | சென்னை | மருத்துவம் | 1989 |  |
| 10 | டாக்டர் அம்பேத்கர் சட்டப் பல்கலைக்கழகம் | சென்னை | சென்னை | சட்டம் | 1998 |  |
| 11 | தமிழ்நாடு வேளாண்மைப் பல்கலைக்கழகம் | கோயம்புத்தூர் | கோயம்புத்தூர் | வேளாண்மை | 1971 |  |
| 12 | பெரியார் பல்கலைக்கழகம் | சேலம் | சேலம் | மானுடவியல், அறிவியல்கள் | 1998 |  |
| 13 | தமிழ்நாடு கால்நடை மருத்துவ அறிவியல் பல்கலைக்கழகம் | சென்னை | சென்னை | கால்நடை | 1990 |  |
| 14 | தமிழ்ப் பல்கலைக்கழகம், தஞ்சாவூர் | தஞ்சாவூர் | தஞ்சாவூர் | மானுடவியல், அறிவியல்கள் | 1981 |  |
| 15 | திருவள்ளுவர் பல்கலைக்கழகம் | வேலூர் | வேலூர் | மானுடவியல், அறிவியல்கள் | 2003 |  |
| 16 | சென்னைப் பல்கலைக்கழகம் | சென்னை | சென்னை | மானுடவியல், அறிவியல்கள் | 1857 |  |
| 17 | தமிழ்நாடு ஆசிரியர் கல்வியியல் பல்கலைக்கழகம் | சென்னை | சென்னை | கல்வியியல் | 2008 |  |
| 18 | தமிழ்நாடு திறந்தநிலைப் பல்கலைக்கழகம் | சென்னை | சென்னை | 2004 |  |  |
| 19 | தமிழ்நாடு உடற்கல்வியியல் மற்றும் விளையாட்டுப் பல்கலைக்கழகம் | சென்னை | சென்னை | விளையாட்டு | 2005 |  |
| 20 | தமிழ்நாடு மீன்வள பல்கலைக்கழகம் | நாகப்பட்டினம் | நாகப்பட்டினம் | மீன்வளம் & மீன்வளர்த்தல் | 2012 |  |
| 21 | டாக்டர் ஜெ. ஜெயலலிதா பல்கலைக்கழகம் | விழுப்புரம் | விழுப்புரம் மாவட்டம் | மானுடவியல் & அறிவியல் | 2021 | } |
# தமிழ்நாடு அரசின் கல்வி நிலையங்கள்

## கலை அறிவியல் கல்லூரிகள்

### அழகப்பா பல்கலைக்கழகத்திற்குட்பட்ட கல்லூரிகள்

#### அழகப்பா பல்கலைக்கழக உறுப்புக் கல்லூரிகள்

அழகப்பா பல்கலைக்கழகத்திற்குட்பட்ட தமிழக அரசு கல்லூரிகள் கீழே பட்டியலிடப்பட்டுள்ளன.
| -
! எண் | கல்லூரி !! அமைவிடம் !! மாவட்டம் !! தொடக்கம்
<small>(YYYY/MM/DD)</small> | இணையம் |  |  |
| --- | --- | --- | --- | --- |
| 1 | அழகப்பா அரசினர் கலைக் கல்லூரி | காரைக்குடி | சிவகங்கை மாவட்டம் | 1995/08/28 |
| 2 | அரசினர் கலைக் கல்லூரி, பரமக்குடி | பரமக்குடி | இராமநாதபுரம் மாவட்டம் | 1995/08/28 |
| 3 | அரசினர் மகளிர் கலைக் கல்லூரி, இராமநாதபுரம் | இராமநாதபுரம் | இராமநாதபுரம் மாவட்டம் | 1995/08/28 |
| 4 | அரசினர் மகளிர் கலைக் கல்லூரி, சிவகங்கை | சிவகங்கை | சிவகங்கை மாவட்டம் | 1998/08/27 |
| 5 | சேதுபதி அரசினர் கலைக் கல்லூரி | இராமநாதபுரம் | இராமநாதபுரம் மாவட்டம் | 1995/08/28 |
| 6 | மன்னர் துரைசிங்கம் அரசினர் கலைக் கல்லூரி | சிவகங்கை | சிவகங்கை மாவட்டம் | 1998/08/27 |
| 7 | வி. எஸ். எஸ். அரசினர் கலைக் கல்லூரி | பூலாங்குறிச்சி, திருப்பத்தூர் வட்டம் | சிவகங்கை மாவட்டம் | 1947/08/11 |
# தமிழ்நாடு அரசின் கல்வி நிலையங்கள்

## கலை அறிவியல் கல்லூரிகள்

### அழகப்பா பல்கலைக்கழகத்திற்குட்பட்ட கல்லூரிகள்

#### அழகப்பா பல்கலைக்கழக கல்லூரிகள்

| கல்லூரி | அமைவிடம் | மாவட்டம் | இணையம் |  |
| --- | --- | --- | --- | --- |
| 1 | அழகப்பா பல்கலைக்கழக கலை அறிவியல் கல்லூரி | பரமக்குடி | இராமநாதபுரம் மாவட்டம் | } |
# தமிழ்நாடு அரசின் கல்வி நிலையங்கள்

## கலை அறிவியல் கல்லூரிகள்

### காமராசர் பல்கலைக்கழகத்திற்குட்பட்ட கல்லூரிகள்

#### காமராசர் பல்கலைக்கழக உறுப்புக் கல்லூரிகள்

காமராசர் பல்கலைக்கழகத்திற்குட்பட்டு மதுரை, திண்டுக்கல் மாவட்டங்களில் இயங்கிவரும் தமிழக அரசின் கலைக்கல்லூரிகளை கீழே காணலாம்.  
| -
! எண் | கல்லூரி !! அமைவிடம் !! மாவட்டம் !! தொடக்கம் !! இணையம் |  |  |  |  |
| --- | --- | --- | --- | --- | --- |
| 1 | அரசினர் கலைக் கல்லூரி, மேலூர் | மேலூர் | மதுரை மாவட்டம் | 1969 |  |
| 2 | எம். வி. எம். அரசினர் மகளிர் கலைக் கல்லூரி | ஆர். எம். காலனி, திண்டுக்கல் | திண்டுக்கல் மாவட்டம் | 1966 |  |
| 3 | சிறீ மீனாட்சி அரசினர் மகளிர் கலைக் கல்லூரி (தன்னாட்சி) | மதுரை | மதுரை மாவட்டம் | 1965 |  |
| 4 | அரசினர் கலைக் கல்லூரி, திருமங்கலம் | திருமங்கலம் | மதுரை மாவட்டம் | 2012 | } |
# தமிழ்நாடு அரசின் கல்வி நிலையங்கள்

## கலை அறிவியல் கல்லூரிகள்

### திருவள்ளுவர் பல்கலைக்கழகத்திற்குட்பட்ட கல்லூரிகள்

#### திருவள்ளுவர் பல்கலைக்கழக உறுப்புக் கல்லூரிகள்

| -
! எண் | கல்லூரி !! அமைவிடம் !! மாவட்டம் !! தொடக்கம் | இணையம் |  |  |  |
| --- | --- | --- | --- | --- | --- |
| 1 | அரசினர் கலைக்கல்லூரி, சிதம்பரம் | சிதம்பரம் | கடலூர் மாவட்டம் | 1982 |  |
| 2 | அரசினர் கலைக்கல்லூரி, திருவண்ணாமலை | திருவண்ணாமலை | திருவண்ணாமலை மாவட்டம் | 1966 |  |
| 3 | அரசினர் திருமகள் ஆலைக் கல்லூரி | குடியாத்தம் | வேலூர் மாவட்டம் | 1964 |  |
| 4 | அறிஞர் அண்ணா அரசினர் கலைக் கல்லூரி, செய்யாறு | செய்யாறு | திருவண்ணாமலை மாவட்டம் | 1967 |  |
| 5 | அறிஞர் அண்ணா அரசினர் கலைக் கல்லூரி, விழுப்புரம் | விழுப்புரம் | விழுப்புரம் மாவட்டம் | 1965 |  |
| 6 | அறிஞர் அண்ணா அரசினர் மகளிர் கலைக் கல்லூரி, வாலாஜாபேட்டை | வாலாஜாபேட்டை | வேலூர் மாவட்டம் | 1968 |  |
| 7 | திரு கொளஞ்சியப்பர் அரசினர் கலைக் கல்லூரி | விருத்தாச்சலம் | கடலூர் மாவட்டம் | 1966 |  |
| 8 | திரு கோவிந்தசாமி அரசினர் கலைக் கல்லூரி | திண்டிவனம் | விழுப்புரம் மாவட்டம் | 1969 |  |
| 9 | முத்துரங்கம் அரசினர் கலைக் கல்லூரி (தன்னாட்சி) | வேலூர் | வேலூர் மாவட்டம் | 1965 | } |
# தமிழ்நாடு அரசின் கல்வி நிலையங்கள்

## கலை அறிவியல் கல்லூரிகள்

### பாரதியார் பல்கலைக்கழகத்திற்குட்பட்ட கல்லூரிகள்

#### முதுநிலை பட்ட விரிவாக்க மையங்கள்

| - | **எண்** | **இயக்குநர்** | **விரிவாக்க மையத்தின் பெயர்** | **அமைவிடம்** | **மாவட்டம்** | **இணைப்பு** | **தொடக்கம்** |
| --- | --- | --- | --- | --- | --- | --- | --- |
| 1 | சி. வடிவேல் | பாரதியார் பல்கலைக்கழக முதுநிலை பட்ட விரிவாக்க மையம் | ஈரோடு | ஈரோடு | பாரதியார் பல்கலைக்கழகம் | 2013 | } |
# தமிழ்நாடு அரசின் கல்வி நிலையங்கள்

## கலை அறிவியல் கல்லூரிகள்

### பாரதியார் பல்கலைக்கழகத்திற்குட்பட்ட கல்லூரிகள்

#### பாரதியார் பல்கலைக்கழக கல்லூரிகள்

| - | **எண்** | **முதல்வர்** | **கல்லூரியின் பெயர்** | **அமைவிடம்** | **மாவட்டம்** | **தொடக்கம்** |
| --- | --- | --- | --- | --- | --- | --- |
| 1 | சிக்கண்ணா அரசு கலை கல்லூரி | திருப்பூர் | திருப்பூர் | 1966 |  |  |
| 2 | சிக்கய்ய நாயக்கர் கல்லூரி | ஈரோடு | ஈரோடு | 1954 | } |  |
# தமிழ்நாடு அரசின் கல்வி நிலையங்கள்

## கலை அறிவியல் கல்லூரிகள்

### பெரியார் பல்கலைக்கழகத்திற்குட்பட்ட கல்லூரிகள்

#### பெரியார் பல்கலைக்கழக உறுப்புக் கல்லூரிகள்

| -
! எண் | கல்லூரி !! அமைவிடம் !! மாவட்டம் !! தொடக்கம் | இணையம் |  |  |  |
| --- | --- | --- | --- | --- | --- |
| 1 | அரசினர் ஆடவர் கலைக் கல்லூரி, கிருட்டிணகிரி | கிருட்டிணகிரி | கிருட்டிணகிரி மாவட்டம் | 1964 |  |
| 2 | அரசினர் கலைக் கல்லூரி, சேலம் (தன்னாட்சி) | சேலம் | சேலம் மாவட்டம் | 1857 |  |
| 3 | அரசினர் கலைக் கல்லூரி, தருமபுரி | தருமபுரி | தருமபுரி மாவட்டம் |  |  |
| 4 | அரசினர் கலைக் கல்லூரி, பப்பராபட்டி | பப்பராபட்டி | தருமபுரி மாவட்டம் |  |  |
| 5 | அரசினர் மகளிர் கலைக் கல்லூரி, காரிமங்கலம் | காரிமங்கலம் | தருமபுரி மாவட்டம் |  |  |
| 6 | அரசினர் மகளிர் கலைக் கல்லூரி, கிருட்டிணகிரி | கிருட்டிணகிரி | கிருட்டிணகிரி மாவட்டம் | 1992 |  |
| 7 | அரசினர் மகளிர் கலைக் கல்லூரி, சேலம் | சேலம் | சேலம் மாவட்டம் | 1969 |  |
| 8 | அரசினர் மகளிர் கலைக் கல்லூரி, பர்கூர் | பர்கூர் | கிருட்டிணகிரி மாவட்டம் |  |  |
| 9 | அறிஞர் அண்ணா அரசினர் கலைக் கல்லூரி, ஆத்தூர் | ஆத்தூர் | சேலம் மாவட்டம் | 1972 சூலை 03 | } |
# தமிழ்நாடு அரசின் கல்வி நிலையங்கள்

## கலை அறிவியல் கல்லூரிகள்

### பெரியார் பல்கலைக்கழகத்திற்குட்பட்ட கல்லூரிகள்

#### பெரியார் பல்கலைக்கழக கல்லூரிகள்

| கல்லூரி | அமைவிடம் | மாவட்டம் | இணையம் |  |
| --- | --- | --- | --- | --- |
| 1 | பெரியார் பல்கலைக்கழக கலை அறிவியல் கல்லூரி, அரூர் | அரூர் | தருமபுரி மாவட்டம் |  |
| 2 | பெரியார் பல்கலைக்கழக கலை அறிவியல் கல்லூரி, எடப்பாடி | எடப்பாடி | சேலம் மாவட்டம் |  |
| 3 | பெரியார் பல்கலைக்கழக கலை அறிவியல் கல்லூரி, பாப்பிரெட்டிப்பட்டி | பாப்பிரெட்டிப்பட்டி | தருமபுரி மாவட்டம் | 1982 |
| 4 | பெரியார் பல்கலைக்கழக கலை அறிவியல் கல்லூரி, பென்னாகரம் | பென்னாகரம் | தருமபுரி மாவட்டம் | 2010 சனவரி 30 |
| 5 | பெரியார் பல்கலைக்கழக கலை அறிவியல் கல்லூரி, மேட்டூர் | மேட்டூர் | சேலம் மாவட்டம் | } |
# தமிழ்நாடு அரசின் கல்வி நிலையங்கள்

## கலை அறிவியல் கல்லூரிகள்

### மனோன்மணியம் பல்கலைக்கழகத்திற்குட்பட்ட கல்லூரிகள்

#### மனோன்மணியம் பல்கலைக்கழக கல்லூரிகள்

இவை மனோன்மணியம் சுந்தரனார் பல்கலைக்கழகத்தின் நேரடிக் கட்டுப்பாட்டில் இயங்கும் பல்கலைக்கழக கல்லூரிகள்.
| கல்லூரி | அமைவிடம் | மாவட்டம் | தொடக்கம் |  |
| --- | --- | --- | --- | --- |
| 1 | மனோன்மணியம் சுந்தரனார் பல்கலைக்கழக கலை அறிவியல் கல்லூரி | கடையநல்லூர் | திருநெல்வேலி மாவட்டம் |  |
| 2 | மனோன்மணியம் சுந்தரனார் பல்கலைக்கழக கலை அறிவியல் கல்லூரி | கன்னியாகுமரி | கன்னியாகுமரி மாவட்டம் |  |
| 3 | மனோன்மணியம் சுந்தரனார் பல்கலைக்கழக கலை அறிவியல் கல்லூரி | நாகம்பட்டி | தூத்துக்குடி மாவட்டம் |  |
| 4 | மனோன்மணியம் சுந்தரனார் பல்கலைக்கழக கலை அறிவியல் கல்லூரி | சங்கரன்கோயில் | திருநெல்வேலி மாவட்டம் |  |
| 5 | மனோன்மணியம் சுந்தரனார் பல்கலைக்கழக கலை அறிவியல் கல்லூரி | புளியங்குடி | திருநெல்வேலி மாவட்டம் |  |
| 6 | மனோன்மணியம் சுந்தரனார் பல்கலைக்கழக கலை அறிவியல் கல்லூரி | பனக்குடி | திருநெல்வேலி மாவட்டம் |  |
| 7 | மனோன்மணியம் சுந்தரனார் பல்கலைக்கழக கலை அறிவியல் கல்லூரி | சேரன்மகாதேவி | திருநெல்வேலி மாவட்டம் |  |
| 8 | மனோன்மணியம் சுந்தரனார் பல்கலைக்கழக கலை அறிவியல் கல்லூரி | நாகலாபுரம் | தூத்துக்குடி மாவட்டம் |  |
| 9 | மனோன்மணியம் சுந்தரனார் பல்கலைக்கழக கலை அறிவியல் கல்லூரி | திசையன்விளை | திருநெல்வேலி மாவட்டம் |  |
| 10 | மனோன்மணியம் சுந்தரனார் பல்கலைக்கழக கலை அறிவியல் கல்லூரி | சாத்தான்குளம் | தூத்துக்குடி மாவட்டம் | } |
# கேளடி நாயக்கர்கள்

, கர்நாடகம்]]  
, சிவப்பா நாயக்கர் கட்டியது.]]  
**கேளடி** அல்லது **கெளதி நாயக்கர்கள்**, (ஆட்சி காலம்: 1499–1763) இந்தியாவின் கர்நாடகா மாநிலத்தில், சிமோகா மாவட்டத்தில், கெளதி எனும் ஊரை தலைமையிடமாகக் கொண்டு சிவப்பா நாயக்கரால் 1499இல் நிறுவப்பட்ட அரசாகும்.  
கெளதி நாயக்கர்கள் துவக்க காலத்தில், விசயநகரப் பேரரசின் கீழ் குறுநில மன்னர்களாக இருந்தவர்கள். விசயநகரப் பேரரசின் வீழ்ச்சிக்கு பின்னர் கி பி 1565இல் மேற்கு தொடர்ச்சி மலைப்பகுதியின் மலைநாடு, கர்நாடக கடற்கரை பகுதி, கேரளாவின் மலபார் பகுதி, துங்கபத்திரை ஆற்றுச் சமவெளி பகுதிகளை சுதந்தரமாக ஆண்டனர் கி பி 1763இல் ஹைதர் அலியால் வெற்றி கொள்ளப்பட்டு, கெளதி நாயக்கர்கள் ஆண்ட பகுதிகள் மைசூர் அரசுடன் இணைக்கப்பட்டது.
# கேளடி நாயக்கர்கள்

## பெயர்க் காரணம்

கன்னடம் மொழி பேசும், சிவ பெருமானை மட்டும் வழிபடும் லிங்காயத்துகளான கெளதி, படைவீரர்கள், விசயநகரப் பேரரசுக்கு விசுவாசமாக பல போர்க்களங்களில் போரிட்டதால், கெளதி படைத்தலைவர் சௌடப்பாவிற்கு , விசயநகரப் பேரரசு, நாயக்கர் பட்டம் வழங்கி பெருமைப்படுத்தியது. அது முதல் கெளதி ஆட்சியாளர்கள் நாயக்கர் பட்டம் இட்டுக் கொண்டனர்.
# கேளடி நாயக்கர்கள்

## வரலாறு

### சௌடப்ப நாயக்கர் 1499–1530

சௌடப்ப நாயக்கார், கெளதி நாயக்கர் மரபை நிறுவிய முதல் மன்னராவார். இவர் கெளதி யை தலைநகராகக் கொண்டு சிமோகா மாவட்டத்தின் பல பகுதிகளை வென்று, விசயநகரப் பேரரசிற்கு உட்பட்ட குறுநில மன்னராகவும், விசயநகரப் பேரரசின் ஒரு படைத்தலைவராகவும் விளங்கினார்.
# கேளடி நாயக்கர்கள்

## வரலாறு

### சதாசிவ நாயக்கர் 1530–1566

சதாசிவ நாயக்கர் கல்யாணிப் போரில் வீரதீரச் செயல் புரிந்தமைக்கு, விசயநகரப் பேரரசர் ராமராயரிடமிருந்து, *கோட்டை காப்பவர்* (Kotekolahala) எனும் விருதை பெற்றவர். கர்நாடகாவின் கடற்கரை பகுதிகளை, கெளதி நாட்டின் ஆட்சியில் கொண்டு வந்தார். தலைநகரை கெளதியிலிருந்து 20 கிலோ மீட்டர் தொலைவில் உள்ள லிக்கேரிக்கு மாற்றினார்.  
இவருக்குப் பின் சங்கன்ன நாயக்கர் ஆட்சிக்கு வந்தார். இவரது ஆட்சி காலம்: 1566–1570
# கேளடி நாயக்கர்கள்

## வரலாறு

### சிக்க சங்கன்ன நாயக்கர் 1570–1580

தக்காண சுல்தான்களிடம், விசயநகரப் பேரரசு தலிகோட்டா சண்டையில் தோற்றவுடன், சிக்க சங்கன்ன நாயக்கர், உத்தர கன்னட மாவட்டப் பகுதிகளை கைப்பற்றி தனது நாட்டுடன் இணைத்துக் கொண்டார்.  
இவருக்கு பின்னர் ராமராஜா நாயக்கர் 1580 முதல் 1586 முடிய ஆண்டார்.
# கேளடி நாயக்கர்கள்

## வரலாறு

### வெங்கடப்ப நாயக்கர் 1586–1629

பெனுகொண்டாவின் விசயநகர ஆட்சியாளர்களிடமிருந்து தம்நாட்டை விடுவித்துக் கொண்டு தனி சுதந்திர நாடாக மாற்றியவர். மலைநாட்டை கைப்பற்றி, 1618-1619களில் போர்த்துகீசியர்களை வெற்றி கொண்டவர்.
# கேளடி நாயக்கர்கள்

## வரலாறு

### வீரபத்திர நாயக்கர் 1629–1645

வீரபத்திர நாயக்கர் காலத்தில் நடந்த தக்கான சுல்தான்களின் படையெடுப்புகளால் தலைநகரம் லிக்கரி பல இன்னல் கண்டது.
# கேளடி நாயக்கர்கள்

## வரலாறு

### சிவாப்பா நாயக்கர் 1645–1660

கெளதி நாயக்கர்களில் தனிப் பெரும் ஆட்சியாளராக கருதப்பட்டவர். தக்கான பிஜப்பூர் சுல்தான்கள், மைசூர் ஆட்சியாளர்கள், போர்த்துகீசியர்களை வென்று கர்நாடகத்தின் பெரும்பகுதிகளை ஆட்சி செய்த பெருமைக்கு உரியவர்.
# கேளடி நாயக்கர்கள்

## வரலாறு

### மற்ற ஆட்சியாளர்கள்

1. சிக்க வெங்கடப்ப நாயக்கர் 1660–1662
1. பத்திரப்ப நாயக்கர் 1662–1664
1. முதலாம் சோமசேகர நாயக்கர் 1664–1672
1. கெளதி ராணி சென்னம்மா 1672–1697
1. பசவப்பா நாயக்கர் 1697–1714
1. இரண்டாம் சோமசேகர நாயக்கர் 1714–1739
1. கிரைய பசவப்ப நாயக்கர் 1739–1754
1. சென்ன பசவப்ப நாயக்கர் 1754–1757
1. இராணி வீரம்மாஜி 1757–1763
போரில் ஹைதர் அலியால் பிடிக்கப்பட்ட ராணி வீரம்மாஜியை 1767இல் மராத்தியப் பேரரசால் விடுவிக்கப்பட்டு, மராத்திய அரசின் தலைநகர் புனேவில் பாதுகாப்பாக தங்க வைக்கப்பட்டார்.
# கேளடி நாயக்கர்கள்

## கெளதி நாயக்கர் ஆட்சியின் வீழ்ச்சியும் முடிவும்

பலமிலந்த கெளதி அரசை, இறுதியாக மைசூர் அரசின் ஹைதர் அலி கைப்பற்றி மைசூருடன் இணைத்துக் கொண்டதால், கெளதி நாயக்கர் ஆட்சி கி பி 1763இல் முடிவடைந்தது.
# ஆங்காங்கின் சூழலியல்

**ஆங்காங்கின் சூழலியல்** *( Ecology of Hong Kong)* பெரும்பாலும் காலநிலை மாற்றங்களின் முடிவுகளால் பாதிக்கப்படுகிறது. குளிர்காலம் மற்றும் கோடைக்காலம் இடையே காற்று திசை மாறுவதன் விளைவாக ஆங்காங்கின் பருவகாலமானது காலவரைக்குட்பட்ட பருவகாலமாக விளங்குகிறது.
இலட்சக்கணக்கான ஆண்டுகளாக ஆங்காங்கின் நிலப்பகுதி நிலைப்புத்தன்மையுடன் உறுதியானதாக இருக்கிறது. காலநிலை மாற்றம், கடல்மட்டத்தின் ஏற்றத்தாழ்வுகள் மற்றும் மனித நடவடிக்கைகளின் தாக்கம் போன்ற காரணிகள் இங்குள்ள தாவரங்களும் விலங்குகளும் மாற்றம் அடைகின்றன.
# ஆங்காங்கின் சூழலியல்

## காலநிலை

மிதவெப்ப மண்டல காலநிலையில் ஆங்காங் இருக்கிறது என்றாலும் ஓராண்டின் பாதி நாட்கள் இங்கு மிதத்தட்ப நிலை நிலவுகிறது. கடக ரேகைக்கு தெற்குப் பகுதியில் அமைந்துள்ள இப்பிரதேசத்தின் அட்சரேகை அவாய் தீவிற்குச் சமமாக இருக்கிறது. குளிர் காலத்தில் பலமான மற்றும் குளிர்ச்சியான காற்று வடக்குத் திசையில் இருந்து ஆங்காங்கை நோக்கி வீசுகிறது. கோடை காலத்தில் இதற்கு எதிர்மாறாக காற்றானது தெற்கு திசையில் இருந்து சூடாகவும் ஈரப்பதத்துடனும் வீசுகிறது. இக்காலநிலை வெப்பமண்டல மழைக்காடுகளுக்கு ஏற்ற காலநிலையாகும்.
(வரைபடத்தை வலது பக்கத்தில்) அட்சரேகைக்குச் சமமாக இருக்கிறது]].
# ஆங்காங்கின் சூழலியல்

## நிலப்பகுதி

ஆங்காங்கின் மொத்த நிலப்பரப்பு 1076 சதுர கிலோமீட்டர்கள் ஆகும். இந்நிலப்பகுதியில் 2600 வகையான கடத்துத்திசு தாவரங்கள், 450 வகை பறவையினங்கள், 200 வகையான பட்டாம்பூச்சிகள், 100 வகையான தும்பிகள், 40 வகையான பாலூட்டிகள், 80 வகையான ஊர்வன இனங்கள், 20 வைகையான இரு வாழ்விகள், இவ்விடத்திற்கே உரிய சில மரபுசார் உயிரினங்கள் ஆகியன இப்பகுதியில் காணப்படுகின்றன.
# ஆங்காங்கின் சூழலியல்

## சிறப்பினங்கள் தரும் சிறப்பு

சிறப்பின உயிரினங்களின் எண்ணிக்கை ஆங்காங்கில் அதிகமாகக் காணப்படுவதாகக் கருதப்படுகிறது. சீனாவில் உள்ள மொத்த பறவைகளின் எண்ணிக்கையில் மூன்றில் ஒரு பங்கு பறவைகள் ஆங்காங்கில் இருக்கின்றன. அதேபோல சீனாவில் உள்ள மொத்த பட்டாம்பூச்சிகளின் எண்ணிக்கையில் ஆறில் ஒரு பங்கு ஆங்காங்கில் இருக்கின்றனா என்று புள்ளி விவரங்கள் தெரிவிக்கின்றன.
# ஆங்காங்கின் சூழலியல்

## ஆங்காங்கின் சூழலியல் அமைப்புகள்

### மாங்குரோவ் சதுப்பு நிலங்கள்

அலைகளின் சீற்ற நடவடிக்கைகளை பெருமளவில் குறைக்கக்கூடியதும் அலை ஏற்ற இறக்கங்களால் மூடப்பட்ட வாழிடமாக விளங்கும் களிமண் தளங்கள் மாங்குரோவ் சதுப்புநிலங்கள் எனப்படும். ஆங்காங்கில், புதிய நீர் ஆதாரங்களுக்கு அருகில் பாக் நய் மற்றும் திசிம் பெய் திசுய் போன்ற தீப் வளைகுடா பகுதிகளில் பிரபலமான சதுப்புநில வாழிடங்கள் காணப்படுகின்றன. பொதுவாக புதிய நீர் ஆதாரங்களிலும் மற்றும் ஃபாதோம்சு கோவ் மற்றும் திங்காக் போன்ற களிமண் தளங்களில் லும் இருக்கும் உவர்ப்புத் தன்மை குறைவாக உள்ள நீர்ப்பகுதிகளிலும் இவை காணப்படுகின்றன. இத்தகைய சதுப்பு நிலங்களில் வளரும் மரங்கள் சதுப்புநில மரங்கள் எனப்படுகின்றன.  
ஆங்காங்கில் மாங்குரோவ் சதுப்பு நிலங்கள் அமைந்திருக்கும் பகுதிகள் இங்கு தரப்பட்டுள்ளன.
- தீப் வளைகுடா
- தோலோ துறைமுகம்
- ஒய் ஆ வான்
- லாங் துறைமுகம்
- ஏப் ஏவன்
- தாய் ஓ நகரம்
- துங் சங் நகரம்
- தாய் தம் துறைமுகம்
- புய் ஓ பகுதி
- கெய் லிங் ஆ
# ஆங்காங்கின் சூழலியல்

## ஆங்காங்கின் சூழலியல் அமைப்புகள்

### பாறைக் கடற்கரைகள்

ஆங்காங்கில் அலைவீச்சு உயரம் 2.5 மீட்டர்கள் ஆகும். இப்பகுதிகளில் உள்ள சிறப்பினங்கள் கண்டிப்பாக உயர் அலை மற்றும் தாழ் அலை சூழல் இரண்டிற்கும் ஏற்புடைய தகவமைப்பு கொண்டிருக்க வேண்டும். உயர் அலை காலத்தில் கடற்கரைகள் மூழ்கியிருக்கலாம் மற்றும் தாழ் அலை காலங்களில் நேரடியாக் காற்றுடன் தொடர்பு கொள்ளவும் நேரிட்டும். இத்தகைய மாற்றங்கள் சில மணி நேரங்கள் முதல் சிலநாட்கள் வரையிலும் கூட நீடிக்கலாம். இவ்விரு சூழல்களுக்கும் ஏற்ற உயிரினங்கள் பாறைக் கடற்கரைகளில் உள்ள இத்தகைய குறுகலான செங்குத்துப் பகுதிகளில் தாக்குப்பிடித்து வளர்கின்றன.
# சுவாத் பள்ளத்தாக்கு

**சுவாத் பள்ளத்தாக்கு** (*Swat vally*) என்பது பாகிஸ்தான் நாட்டின் கைபர் பக்துன்ஹா மாகாணத்தில் உள்ள சுவாட் மாவட்டத்தில் அமைந்துள்ள ஆற்றுப் பள்ளத்தாக்கு ஆகும். இது இந்துகுஷ் மலையில் உற்பத்தி ஆகும் சுவாட் நதியின் உயர் பள்ளத்தாக்கு பகுதி ஆகும். சுவாட் பள்ளத்தாக்கு அமைந்துள்ள சுவாட் மாவட்ட தலைநகரம்**சைது ஷெரீப்** ஆகும். இருப்பினும் முக்கிய நகரமாக **மிங்கோரா** உள்ளது. சுவாட் பள்ளத்தாக்கின் மக்கள்தொகையில் பெரும்பகுதி **பஷ்துன்** பழங்குடி மக்கள் மற்றும் **குஜ்ஜார்** மற்றும் **கோஹிஸ்தானி** சமூகங்கள் உள்ளன. பஷ்தூ, கோஜ்ரி, தொர்வாலி மற்றும் கோகிஸ்தானி ஆகிய மொழிகள் இந்த பள்ளத்தாக்கு மக்களால் பேசப்படுகின்றன.  
இங்கிலாந்து இளவரசி இரண்டாம் எலிசபெத்து *யுசஃப்சாய் மாநில சுவாட்*க்கு வருகை தந்த போது “**கிழக்கின் சுவிச்சர்லாந்து**” என்ற புனைபெயர் சூட்டப்பட்டது.
# சுவாத் பள்ளத்தாக்கு

## சொற்பிறப்பியல்

*ஸ்வாஸ்து* என்ற ஆற்றின் பெயர் ரிக்வேதத்தில் குறிப்பிடப்படுகிறது. இச்சொல்லே சுவாட் ஆற்றின் பெயர் முன்னோடி ஆகும்.
# சுவாத் பள்ளத்தாக்கு

## இயற்கை மற்றும் அமைவிடம்

உயரமான மலைகள், பசும்புல்வெளிகள் மற்றும் தெளிந்த நீர் ஏரிகள் போன்ற இயற்கை அழகுடன் சுற்றுலா பயணிகளிடம் பிரபலமாக சுவாட் பள்ளத்தாக்கு உள்ளது. சுவாட் பள்ளத்தாக்கின் மேற்கில் *சித்திரால்*, *உயர் திர்* , *தாழ் திர்* வடக்கில் கில்கித்-பலுசிஸ்தானும், கிழக்கு மற்றும் தென் கிழக்கில் *கோகிஸ்தான்*, *புனெர்* மற்றும் *சங்க்லா*வும் எல்லைகளாக உள்ளன.
# சுவாத் பள்ளத்தாக்கு

## வரலாறு

சுவாட் பள்ளத்தாக்கில் 2500 ஆண்டுகளுக்கு மேலாக நன்கு திட்டமிட்டு கட்டமைக்கப்பட்ட நகரங்களில் மக்கள் குடியேறி வாழ்ந்து வருகின்றனர். கி மு 327 இல் பேரரசர் அலெக்சாந்தர் கிரேக்கத்திலிருந்து சுவத் வழியாக இந்தியாவிற்குள் நுழைந்தார். கி மு இரண்டாம் நூற்றாண்டில் பௌத்தர்கள், சுவாட் பகுதியில் பௌத்த மடாலயங்களையும், சிற்பங்களையும், சின்னங்களையும் எழுப்பினர். பௌத்த கட்டிடக் கலை மற்றும் இலக்கியங்கள் வளர்ந்தது. சாகி இந்து மன்னர்களின் அரசில் சுவத் மாவட்டம் இருந்தது. பின்னர் இசுலாமிய ஷாகி அரச வம்ச மன்னர்களில் கட்டுப்பாட்டில் சென்றது.
# சுவாத் பள்ளத்தாக்கு

## புவியியல்

சுவாட் பள்ளத்தாக்கு **கைபர் பக்துன்ஹா** மாநிலத்தின் வடக்குப்பகுதியில் அமைந்துள்ளது. 35° வடக்கு அட்ச ரேகை, 72° மற்றும் 30° கிழக்கு தீர்க்க ரேகையில் அமைந்திருக்கிறது. வானுயர்ந்த மலைகள் சூழப்பட்ட இந்த பள்ளத்தாக்குப் பகுதி இரண்டு பகுதிகளாக பிரிக்கப்படுகிறது.
1. மலைத்தொடர்கள்
1. சமவெளிகள்
# சுவாத் பள்ளத்தாக்கு

## புவியியல்

### மலைத்தொடர்கள்

மேலே குறிப்பிட்டது போல **சுவாட்** மலைத்தொடர்களிடையே அமைந்துள்ளது. இந்துகுஷ் மலைத்தொடரின் தொடர்ச்சியாக இம்மலைகள் உள்ளதால் சுவாட் பள்ளத்தாக்கின் பெரும் பகுதி பனி படர்ந்த உயர்மலைகளும், சிகரங்களும் காணப்படுகின்றன. மிகப்பெரிய இம்மலைத்தொடர்கள் தொடர்ச்சியற்று சில கிழக்கிலும், சில மேற்கிலும் காணப்பட்டாலும் பொதுவாக வடக்கு தெற்காக பரவிக்காணப்படுகின்றன.
# சுவாத் பள்ளத்தாக்கு

## புவியியல்

### சமவெளிகள்

சுவாட் சமவெளி மல்கான்ட் மலை அடிவாரத்திலிருந்து தொடங்குகிறது. ஆயினும் சுவாட் நிர்வாக எல்லைக்குள் வரும் கேப்ரல் (குலபாட்) பகுதியும் இதில் அடங்கும். லண்டகே முதல் கேப்ரல் வரை இந்த சமவெளியின் மொத்த நீளம் 91 மைல்கள். லண்டகே முதல் கேப்ரல் வரை சுவாட் நதியின் கரையோரத்தில் இரண்டு குறுகிய சமவெளிகள் அமைந்துள்ளன.
# சுவாத் பள்ளத்தாக்கு

## மக்கள் தொகையியல்

2011 ஆம் ஆண்டு மக்கள் தொகை கணக்கெடுப்பின்படி சுவாட் பள்ளத்தாக்கின் மொத்த மக்கள் தொகை 2,40,000.  
97 சதவீத மக்களால் பேசப்படும் முக்கிய மொழியாக பஷ்தூ உள்ளது. **கோகிஸ்தானி** (கலாமி) , **தொர்வாலி** ஆகிய மொழிகளும் புழக்கத்தில் உள்ளன.
# சுவாத் பள்ளத்தாக்கு

## பழங்குடி இனங்கள்

யுசுப்சாய் பஸ்தூன்கள், சேதன், மலக்கனன், அக்குந்த் கேல், மியங்கன் உட்பிரிவுகள்.
# சுவாத் பள்ளத்தாக்கு

## நிர்வாக பிரிவுகள்

சுவாட் பள்ளத்தாக்கு, கீழ்கண்ட 7 **தேசில்** நிர்வாக பிரிவுகளாக (தாலுகா) பிரிக்கப்பட்டுள்ளது. i.e.  
1. பபுசாய் தாலுகா
1. மட்டா தாலுகா
1. குவாஸா தாலுகா
1. பரிகாட் ஸ்வாட்
1. கபல் தாலுகா
1. சார்பாஹ் தாலுகா
1. பஹ்ரைன் தாலுகா
# சுவாத் பள்ளத்தாக்கு

## சுற்றுலாத் தலங்கள்

### மர்கஸார்

சுவாட் பள்ளத்தாக்கின் முக்கிய நகரம் சைது ஷெரீப்லிருந்து 16 மைல்கள் தொலைவில் மர்கஸார் உள்ளது. இங்கு வெள்ளை பளிங்கு கற்களால் கட்டப்பட்ட முன்னாள் குஜ்ஜார் ஆட்சியாளரான வாலியின் **சூபெத் மஹால்** உள்ளது.
# சுவாத் பள்ளத்தாக்கு

## சுற்றுலாத் தலங்கள்

### பைஸகாட் பூங்கா

சுற்றுலாப் பயணிகளுக்கும் உள்ளூர் மக்களுக்கும் சிறந்த பொழுதுபோக்கு மையமாக திகழும் பைஸாகாட் பூங்கா மிங்கோரா நகரத்தில் இருந்து 1 கிலோமீட்டர் தொலைவில் அமைந்துள்ளது.
# சுவாத் பள்ளத்தாக்கு

## சுற்றுலாத் தலங்கள்

### மாலம் ஜபா

காரகோரம் மலைத்தொடரில் உள்ள மலை வாசத்தலமான மாலம் ஜபா சுவாட் பள்ளத்தாக்கின் **சைது ஷெரீப்** நகரத்திலிருந்து 40 கி.மீ தொலைவில் உள்ளது.
# சுவாத் பள்ளத்தாக்கு

## சுற்றுலாத் தலங்கள்

### சுவாட் அருங்காட்சியகம்

சுவாட் அருங்காட்சியகம் மிங்கோரா மற்றும் சைது இடையே, ஸ்வாடின் கிழக்கு பக்கத்தில் உள்ளது. சப்பானிய உதவியுடன் இப்போது ஏழு காட்சியகங்கள் ஏற்படுத்தப்பட்டுள்ளது. சுவாட் புத்த தளங்களிலிருந்து எடுக்கப்பட்ட காந்தார சிற்பங்களும் இங்கு காட்சிப்படுத்தப்பட்டுள்ளன. புத்தரின் வாழ்க்கை வரலாற்று விளக்கக் காட்சியகங்களும் இதில் அடங்கும்.
# சுவாத் பள்ளத்தாக்கு

## இதனையும் காண்க

- சுவாத் இராச்சியம்
- சுவத் மாவட்டம்
- புத்கார தூபி
- மலாலா
# சுவாத் பள்ளத்தாக்கு

## வெளியிணைப்புகள்

- http://afp.google.com/article/ALeqM5jZ4MUOze82QJmr6Lv7C3sbmc-K1w "Pakistan troops seize radical cleric's base"
- http://www.thefridaytimes.com/tft/queen-elizabeth-ii-in-swat-1961/ Queen Elizabeth II in Swat (1961)
- http://www.dawn.com/news/1195427/roads-clogged-as-hill-stations-attract-crowds-on-ei
- http://www.valleyswat.net/suvastu.html River Swat (Suvastu)
- Swat Valley – Pakistan காணொளி
# பித்தப்பை புற்றுநோய்

**பித்தப்பைப் புற்றுநோய்** என்பது பித்தப்பை உயிரணுக்களில் அரிதாகவே தோன்றும் புற்றுநோயாகும். பெண்களிடம் ஆண்களைவிட அதிகமாகக் காணப்படுகிறது.ஆரம்ப அறிகுறிகளாக மஞ்சள் காமாலை, வயிற்றுவலி, காய்ச்சல், குமட்டல், வாந்தி, உப்புசம் முதலியனகாணப்படும். வயிற்றில் கட்டி காணப்படும்.  
இந்நோயினை ஆரம்ப காலத்தில் கண்டு கொள்வது கடினமாகவே உள்ளது. பித்தப்பையினையும் அதனை அடுத்துள்ள பகுதிகளிலும் ஆய்ந்தே கண்டுகொள்ளப்படுகிறது. அவ்வாறே நோயின் நிலையினையும் தெரிந்து வரையறுக்கப்படுகிறது.சில காரணிகள் மருத்துவத்தின் போக்கையே சிக்கலாக்குகிறது.  
பித்தப்பை ஈரலுக்குப் பின்னால் காணப்படும் பேரிக்காய் வடிவிலான வயிற்றுப் பகுதியில்அமைந்துள்ள ஓர் உறுப்பகும். இப்பையில் பித்தநீர் சேமிக்கப்படுகிறது.  
ஈரலில் சுரக்கும் பித்தநீர் , கொழுப்பினைச் செரிக்க உதவுகிறது. ஈரலிலிருந்து வரும் பித்தக்குழாயும் பித்தப்பையிலிருந்து வரும் குழாயும் இணைந்து பொது பித்தக்குழாயாக முன் சிறு சிறுகுடல் பகுதியில் இணைகின்றன.நாம் உண்ணும் உணவு இரைப்பையிலும் குடலிலும் உடைக்கப்படும் போது, பித்தநீர் செயல்படுகிறது.  
பித்தப்பை மூன்று சுவர்களையுடையது.உள் சுவர் சளிப்படலத்தால் ஆனது. அடுத்தது தசைப்படலம். அடுத்துவெளிப்படலம்.பித்தப்பையில் கல் இருப்பது அதில் புற்றுநோய் வருவதற்கான அறிகுறியாகாது.
அறுவைமருத்துவத்தின் போதுதான் சில சமயங்களில் நோய் தெரியவருகிறது.  
மீயொலி ஆய்வு,நோயினைத் தெரிந்து கொள்ள உதவக்கூடும். ஈரல் செயல்படும் முறை பற்றிய ஆய்வும் குருதியிலுள்ள சில வேதிப்பொருட்களும் ஈரலின் நிலையினைக் காட்ட உதவும். இந்த மாற்றங்கள் புற்றாலும் ஏற்படலாம். எக்சு கதிர் ஆய்வு , சி.டி,எம்.ஆர் .ஐ.ஆய்வுகளும் துணைபுரிகின்றன. அறுவை மருத்துவம், கதிர் மருத்துவம், வேதி மருந்துகள் நல்ல பலனைக் கொடுக்கின்றன.ஆரம்ப நிலையில் கண்டு கொண்டால், நல்ல குணமாக்கலாம்.
# பித்தப்பை புற்றுநோய்

## வேறுபாடு

சேந்தோகிரானுலோமடோசு(Xanthogranulomatous cholecystitis =XGC) என்பது பித்தப்பையின் நோய்களில் அரிதானது ஆகும். இது பித்தப்பைப் புற்றுநோய் அறிகுறிகளைக் காட்டினாலும், இந்நோய் புற்றுநோய் அல்ல. 1976 ஆம ஆண்டு இது பற்றிய மருத்துவ அறிக்கை *மெடிகல் லிடிரேசர்*( the medical literature) இதழில் ஜே. ஜே. மெக்காய் ( (J.J. McCoy, Jr.)என்பவரும், அவரது துணை ஆய்வாளர்களும் வெளியிட்டனர்..  
- பாபா அணு ஆராய்ச்சி மையக் குறிப்புகள்
# முன் குமரப்பருவம்

**முன் குமரப்பருவம்** அல்லது **முன் விடலைப் பருவம்** (*Preadolescence*) என்பது மனித வளர்ச்சிப் பருவங்களில் ஒன்று ஆகும். இது ஆரம்ப குழந்தைப் பருவத்திற்கும் அடுத்ததும் விடலைப் பருவத்திற்கு முந்தியதும் ஆகும்.  
இப்பருவத்தின் தொடக்கமும் முடிவும் குறிப்பிட்டுக் கூற இயலாது. இப்பருவம் குழந்தைகளின் விடலைப் பருவமாக மாறும் ஒரு காலகட்டமாக அமைகிறது. இம்மாற்றம் உயிாியல் சமூகவியல் மற்றும் உளவியல் சாா்பான மாற்றங்களை கொண்டது.
# முன் குமரப்பருவம்

## முன்குமரப்பருவ நிகழ்வு

- 10 வயதிற்கு மேல் 14 வயதிற்குள்
- உடல், மனம் இரண்டிலும் புதுப்புது மாற்றங்கள் தோன்றும்
- கேள்விகள், குழப்பங்கள், சந்தேகங்கள் நிறைந்தது
- வெட்கம், தயக்கம், கூச்சம் போன்றவை ஏற்படும்
- புதிய புதிய உணா்வுகளும், சிந்தனைகளும் உருவாகும்
- பாலூணா்வு சார்ந்த எண்ணங்கள் உருவாகும்
- சமூக, உள, மனவெழுச்சி மாற்றங்கள் தொடங்கும் பருவம்
- ஆண், பெண் இருவாின் ஊட்டச்சத்து தேவைகளில் மாற்றம் ஏற்படும் பருவம்.
- நெறிபிறழ் நடத்தை தோன்றும் காலம்.
# முன் குமரப்பருவம்

## முன்குமரப்பருவ குழந்தைகளின் வளா்ச்சி நிலைகள்

உடல் வளா்ச்சியில் இப்பருவத்தில் மாற்றம் ஏற்படும் போது மாணவாின் நடத்தையிலும் சில மாற்றங்கள் ஏற்படுவது இயல்பு. ஆனால் அவை பற்றிய தகவல்களைத் தொிந்து கொள்ள பெற்றோா்களையோ, ஆசிாியா்களையோ, மூத்தோா்களையோ இப்பருவத்தனா் கலந்தாலோசிப்பது இல்லை. ஆனால் தன்னுடைய சக நண்பா்களிடம் கேட்டறிந்து, செயல்படுவதையே சாியென நினைப்பா். இதில் பெறப்பட்ட தகவல்கள் சாியில்லாமல் இருக்கும் போது
தவறான எண்ணங்களுடன் செயல்பட வாய்ப்புள்ளது.  
இப்பருவத்தில் பெற்றோா் மற்றும் ஆசிாியாிடமிருந்து அன்பு, அரவணைப்பு, மகிழ்ச்சி, கிடைக்கப்பெறாத மாணவா்களிடம் மன அழுத்தம் ஏற்படுகின்றது. மன அழுத்தத்தால் மன வெழுச்சி சமநிலையிலும் மற்றும் உடல்நிலையிலும் பாதிப்பு ஏற்படுகின்றது. மனஅழுத்தம் தொடா்ந்தால் எதிா்காலத்தில் சமூகம் அங்கீகாரம் செய்யாத ஒரு இளங்குற்றவாளியாக மாறும் வாய்ப்பும் உள்ளது. தவறான வழிகாட்டுதலால் சில முன்குமரப்பருவத்தினா் போதைப் பொருட்களுக்கு அடிமையாகி சமூக விரோதச் செயல்பாடுகளில் ஈடுபட வாய்ப்புண்டு.
# முன் குமரப்பருவம்

## உடல் வளா்ச்சி மாற்றங்கள்

முன் குமரப்பருவத்தில் குழந்தைகளின் உடல் வளா்ச்சி அதிகளவு காணப்படும். உடல் வளா்ச்சி மாற்றங்கள் என்பது உருவம், உயரம் மற்றும் உடல் உறுப்பு வளா்ச்சி போன்ற நிலைகளில் அமைந்துள்ளன. உடல் வளா்ச்சி மாற்றங்கள் இயற்கையானவை, தவிா்க்க முடியாதவை. உடல் வளாச்சி மாற்றங்கள் ஆண், பெண் இருபாலருக்கும் பொதுவானது. ஆனால் சில மாற்றங்கள் இனம் சார்ந்தே அமைகிறது.
# முன் குமரப்பருவம்

## ஆண் உடலில் ஏற்படும் மாற்றங்கள்

- உயரம் மற்றும் எடை கூடுதல்
- மாா்புவிாிவடைய ஆரம்பித்தல்
- தசை வளா்ச்சி
- குரல் மாற்றம்
- பாலுறுப்பு வளா்ச்சி
- தோலில் எண்ணெய் கசிவு
- வியா்வை சுரப்பிகள் செயல்படுதல்
- உடலில் முடி வளா்ச்சி
- பிறப்புறுப்பு வளா்ச்சி மற்றும் முடிவளா்தல்
# முன் குமரப்பருவம்

## பெண் உடலில் ஏற்படும் மாற்றங்கள்

- உயரம் மற்றும் எடை கூடுதல்
- இடுப்பெலும்பு அகலமாதல்
- மாா்பக வளா்ச்சி
- மாதவிடாய் தொடக்கம்
- தோலில் எண்ணெய் கசிவு
- வியா்வை சுரப்பிகள் செயல்படுதல்
- உடலில் முடி வளா்ச்சி
- பிறப்புறுப்பு வளா்ச்சி மற்றும் முடிவளா்தல்  
இவ்விதம் உடல் வளா்ச்சி ஏற்படுவதால் மனஅழுத்தம், தீவிர சுய நினைவு, நம்பிக்கையின்மை, மகிழ்ச்சியின்மை ஆகியவை ஏற்படும். பெற்றோா்கள் மற்றும் ஆசிாியா்களின் சீாிய வழிகாட்டுதல்களால் இவற்றை சாி செய்ய இயலும். மேலும் குழந்தைகளுக்கு இப்பருவத்தில் தனிநபா் கவனம், உணவுப்பழக்கத்தில் தெளிவு ஆகியவற்றை ஏற்படுத்துதல் அவசியமாகும். துாித உணவுகளை நீக்கி, சத்துணவு உட்கொள்ள வேண்டியது எதிா்கால வாழ்விற்கு அடித்தளமாகும்.  
உலக சுகாதார நிறுவனம் மற்றும் the hunger project என்ற உலக அமைப்பின் 2010 ஆம் ஆண்டு அறிக்கையின் படி சாியான உணவுப் பழக்கம் இல்லாதக் குழந்தைகள் பலவீனமான உடல், நீரழிவு நோயுடன் அறிவுசாா் வளா்ச்சி குறைந்து மிகக்குறைவான நுண்ணறிவு ஈவை பெற்றிருப்பா் என்று கூறுகிறது
# முன் குமரப்பருவம்

## அறிவு மற்றும் சமூக வளா்ச்சி

அறிவு வளா்ச்சி என்பது குழந்தையின் அறிவுப்பெறும் திறன்களின் படிப்படியான வளா்ச்சியையும் இதன் விளைவாக பொருளறிவும், சூழ்நிலை அறிவும் பெருகுவதைக் குறிப்பதாகும். சமூக வளா்ச்சி என்பது சமூக ஏற்புடைய நடத்தையை மேற்கொள்ளவும், பிறருடன் இணக்கமாக வாழ உதவும் திறன்களைப் பெறுதலும் ஆகும். அதாவது “நான்” என்ற உணா்வைத் தாண்டி “நாம்” என்ற உணா்வோடு இயங்குதல், பிறருக்க ஒத்துழைப்பு அளித்தல், விட்டுக் கொடுத்தல், சகித்துக் கொள்ளுதல் போன்ற பண்புகளைப் பெறுவதோடு தனது ஆா்வங்களைப் பெருக்கிக் கொள்வதும் ஆகும்.
# முன் குமரப்பருவம்

## மனவெழுச்சி மாற்றங்கள்

உடலில் ஏற்படும் பருவ மாற்றங்களே, குழந்தைகளின் மனவெழுச்சி மாற்றங்களுக்கு காரணமாகவும் அமையும். இவ்வகை மாற்றங்களுடன் தன் தோற்றம் பற்றிய கருத்து மற்றும் தன்மதிப்பு போன்றவற்றிலும் மனவெழுச்சி சவால்கள் உருவாகின்றன.
மனவெழுச்சிகளில் சில 1. கோபம் 2. மன அழுத்தம்  
கோபம் என்பது மனிதன் வெளிப்படுத்தும் ஒரு உணா்வு, அந்த உணா்வு சமுதாயம் ஏற்றுக்கொள்ளும் வகையிலும், மற்றவா்களுக்கு துன்பமளிக்காமலும் இருத்தல் வேண்டும். கட்டுப்படுத்தாத கோபம் வன்முறையில் முடியும் என்பதையும் மன்னித்தல், தியானம் ஆகியவற்றின் மூலம் கோபத்தை கட்டுக்குள் வைத்திருக்கலாம்.  
மன அழுத்தம் என்பது உடனடியாக மற்றும் அதிகமாக எதிா்பாா்க்கப்படும் செயல் ஏற்படுவது, துன்பம் மற்றும் இன்பமான நிகழ்வுகளில், பிறாின் அங்கீகாரம் கிடைக்காத போது ஏற்படுவது ஆகும்.
# முன் குமரப்பருவம்

## முன்குமரப்பருவ பிரச்சனைகள்

முன்குமரப்பருவம், இரண்டாம் நிலை பாலினப் பண்புகள் தோன்றும் ஒரு பருவமாகும். எனவே முன்குமரப்பருவ குழந்தைகளிடம் பல்வேறு உடல் மற்றும் மனம் தொடா்பான பிரச்சனைகள் தோன்றும். குறிப்பாக அவா்களிடம் காணப்படும் எதிா்மறைப் பண்புகள், செய்யும் செயலில் அலட்சியம், காரணமின்றி அதிகாரம் செலுத்துதல், சவால் விடும் பண்பு ஆகியவை தலையாய பிரச்சனைகள் ஆகும்.
# முன் குமரப்பருவம்

## முன்குமரப்பருவ பிரச்சனைகளுக்கான தீா்வுகள்

அண்மையில் புதுதில்லியில் சாக்க்ஷி என்ற அமைப்பு 350 பள்ளி சிறுமியாிடையே நடத்திய ஆய்வில் 63 சதவீதம் குழந்தைகள் அவா்களின் நெருங்கிய குடும்ப உறுப்பினா்களாலேயே பாலியல் வன்கொடுமைக்கு ஆளாகியிருப்பது கண்டறியப்பட்டது.
- குழந்தைகளின் திறமை, ஆா்வம் தொிந்து நடத்தல்.
- ஊக்கப்படுத்தும் நிகழ்ச்சிகள், வாழ்க்கை அனுபவங்கள் தரப்பட வேண்டும்.
- திட்டமிட்டு செயல்பட தூண்டுதல் வேண்டும்.
- திறமைகளையும், இலக்குகளையும் உயா்ந்ததாக மாற்றல் அவசியம்.
# நார்ப்பொருள் (உணவு)

போன்றஇருபுற வெடிக்கனிகளால் உருவாகும் பருப்பு வகைகளில் உயர்தரமான நார்ப்பொருள் உணவு கிடைக்கிறது.|]]
**நார்ப்பொருள் உணவு** (Dietary fiber) என்பது, உணவில் ஒரு பகுதியாக இருக்க வேண்டிய, முக்கிய உணவுப் பொருளாகும். இதனை ஊட்ட நார்பொருள் அல்லது செரிக்கா உணவு என்றழைக்கலாம். ஏனெனில், இதிலிருந்து எவ்வித சத்தும், மனித உடம்புக்கு கிடைப்பதில்லை. ஆனால், உடல் நலத்திற்கு, இப்பொருள் மிகவும் இன்றியமையாதது ஆகும். இது தாவர உணவு வழியே, கிடைக்கிறது. இதனை நீரில் கரையக்கூடிய உணவு நார்ப்பொருள், நீரில் கரையா உணவு நார்ப்பொருள் என இருவகையாகப் பிரிக்கலாம். வேதியியல் கூறுகளின் படி, மாப்பொருள் அல்லாத மாவியம் போன்ற கூட்டுச்சர்க்கரைகளும், கைட்டின், பெக்டின், டெக்சுடிரின், இனுலின், லிக்னைன் போன்ற பிற தாவர வேதியியல் கூறுகளும் கொண்டதாக உள்ளன.
# நார்ப்பொருள் (உணவு)

### உணவிலுள்ள நார்ப்பொருளின் அளவு

முழுதானியங்களிலும், காய்கறிகளிலும், பழங்களிலும் நார்ப்பொருள்கள் அதிகம் காணப்படுகின்றன. அமெரிக்க உணவு நிறுவனத்தால் கண்டறியப்பட்ட நார்ப்பொருளின் அளவு, கீழே தனித்தனியே அட்டவணைப் படுத்தப்பட்டுள்ளன. அனைத்து தாவர உணவுகளிலும் நார்ப்பொருள்கள் உள்ளன. இருப்பினும், சிலவற்றில் தான் அதிகம் உள்ளன. பல்வேறு வகை நார்ப்பொருள்களை உண்ணுமாறு, உலகின் முன்னணி உணவியல் ஆய்வு அறிஞர்கள் கூறிகின்றனர்.  
| நார் அளவு கிராம் |  |  |  |
| --- | --- | --- | --- |
| பழங்கள் | 0.5 கோப்பை | 1.1 |  |
| கரும்பச்சை காய்கறிகள் | 0.5 கோப்பை | 6.4 |  |
| ஆரஞ்சுநிற காய்கறிகள் | 0.5 கோப்பை | 2.1 |  |
| சமைத்த அவரை (பீன்சு) | 0.5 கோப்பை | 8.0 |  |
| மாவுச்சத்து காய்கறிகள் | 0.5 கோப்பை | 1.7 |  |
| பிற காய்கறிகள் | 0.5 கோப்பை | 1.1 |  |
| தானியங்கள் | 28 g (1&nbsp;அவுன்சு) | 2.4 |  |
| மாமிசம் | 28 g (1&nbsp;அவுன்சு) | 0.1 | } |